94. schôdza NR SR - 2.deň - A. dopoludnia
Dátum: 2023-06-14
Poslanec: Kuffa, Štefan (-)
Druh vystúpenia: Vystúpenie s faktickou poznámkou

8. Ale pán Kamenický sa dotkol aj týchto otázok, tak by som poprosil, neskákať nám do reči, že čo tu rozprávame alebo nebudeme rozprávať... (Prerušenie vystúpenia predsedajúcim.) Pčolinský, Peter, podpredseda NR SR Pán poslanec, pán poslanec... Kuffa, Štefan, poslanec NR SR .... to skončí presne tak, že budete vypínať tie mikrofóny jak to bolo minulý týždeň... (Hovorené súbežne s predsedajúcim.) Pčolinský, Peter, podpredseda NR SR Pán poslanec, pán poslanec, ja som reagoval po skončení faktickej poznámky... Kuffa, Štefan, poslanec NR SR ... však reagujem k tomu. Pán Kamenický spomínal tuná systém S-300, neskáčte mi do reči, pán predsedajúci... (Hovorené súbežne s predsedajúcim.) Pčolinský, Peter, podpredseda NR SR .... ale vám skákať budem, pretože vy pravidelne porušujete rokovací poriadok. Kuffa, Štefan, poslanec NR SR ... systém S-300, ktorý sme my dali Ukrajine... (Hovorené súbežne s predsedajúcim.) Pčolinský, Peter, podpredseda NR SR Pokiaľ s tým neprestanete, zoberiem vám slovo. Dúfam, že je to jasné. Kuffa, Štefan, poslanec NR SR ... Tuná, pán Ódor, sedíte, to bola taká ostuda, to je hanba pre Slovenskú republiku... (Hovorené súbežne s predsedajúcim.) Pčolinský, Peter, podpredseda NR SR Mne tu po hlave skákať nebudete. Môžte pokračovať ďalej. Kuffa, Štefan, poslanec NR SR ... a jednoducho, ale poprosím vrátiť späť čas, lebo ste mi skákali tuná po, pol minúty do reči. Pán Ódor, to, čo vy ste, vaša predchádzajúca vláda čo urobila, tak to je vrchol drzosti a to je vlastizrada toto, čo zrobili. Pretože my vlastný vzdušný priestor, sme odkázaní na to, minister obrany tuná sedí, sme odkázaní na Poliakov, na Čechov, na Maďarov. Prosím vás pekne, to kde sme sa dopracovali? A keď už tak vás tuná mám, pán Ódor, ja vás vyzývam aj celú vládu, aby ste požiadali ukrajinskú vládu, aby vrátili nám späť tieto... (Prerušenie vystúpenia predsedajúcim.) Pčolinský, Peter, podpredseda NR SR Pán poslanec, mate reagovať na predrečníka, pokiaľ s tým neprestanete, zoberiem vám slovo. Kuffa, Štefan, poslanec NR SR No ale však ja reagujem na predrečníka... (Prerušenie vystúpenia predsedajúcim.) Pčolinský, Peter, podpredseda NR SR Nie. Oslovujete predsedu vlády, máte oslovovať predrečníka pána Kamenického. Kuffa, Štefan, poslanec NR SR ... Tuná hovoril o tých systémoch a migoch 29, aby, aby vrátili späť slovenskej strane. Jednoducho my, my nemáme vlastný vzdušný priestor chránený a my takto odovzdáme MIG-29 a systém S-300? Prosím vás pekne. Tu budeme takéto bláboly počúvať o ekológii a o tom všetkom. Ale tie delostrelecké granáty a bomby že celá západná Európa posiela na Ukrajinu, to je okej, to je v poriadku. My budeme peši tuná chodiť, ľudia nemajú čo jesť, ale my bomby tuná vyrábame a všetci budeme tlieskať, aké to je super. My nie sme generácia ľudí takí a Slováci takí, ktorí tuná, aj Šucha povedal, že máme pokazené DNA. Prosím vás pekne, a tie kultúrno-etické vojny, ktoré ste tu otvorili, pani ministerka kultúry hneď tam na Bratislavskom hrade vytasila vlajku LGBTI. Prosím vás pekne, čo to vy tu rozprávate? Jedno hlásate a druhé robíte... (Prerušenie vystúpenia časomerom.)